Boek: Jack Parow - Die ou met die snor by die bar | Maroela Media
Boek: Jack Parow – Die ou met die snor by die bar
Jack Parow en Theunis Engelbrecht
Daar is sappige staaltjies oor wilde partytjies, warm bokkies, dodgy plekke, trance-paarties en avonture in jacuzzi's, en hy lig ook die sluier oor sy ervarings met onder andere rofstoeiers, skoonheidskoninginne, polisiemanne, hipsters in nagklubs, ooms wat hom van verhoë gegooi wil hê en 'n stewige tannie wat met 'n krieketkolf op hom afstorm.
Jack Parow is bekend vir treffers soos 'Cooler as ekke', 'Dans dans dans', 'Hos tokolosh', 'Die vraagstuk', 'Tussen stasies', 'I Miss', 'Byellville', 'Hard partytjie hou' en 'Bloubek'. Hy het al drie albums uitgereik: Jack Parow (2010), Eksie ou (2011) en Nag van die lang pette (2014), wat platinumstatus verwerf het vir verkope van meer as 'n miljoen. In 2013 is sy DVD Welcome to Parowdise uitgereik en daar is al rondom 7 miljoen keer na sy video's op YouTube gekyk.
Theunis Engelbrecht is 'n joernalis en die skrywer van die rowwe roman Papegaaislaai, die novelle Om 'n laaitie te maak en die digbundels 'n Gedig is so onskuldig soos 'n eier en Skreeu­paradys. Hy was ook 'n lid van die groep Die Naaimasjiene.